** Θεσσαλονίκη 3/2/2021**

**ΔΕΛΤΙΟ ΤΥΠΟΥ**

**ΚΑΙ ΣΤΙΣ ΛΑΙΚΕΣ ΑΓΟΡΕΣ ΤΟ ΔΟΓΜΑ «ΟΛΑ ΣΕ ΙΔΙΩΤΕΣ ΚΑΙ ΗΜΕΤΕΡΟΥΣ»**

«Με πρόσχημα την ανάγκη εκσυγχρονισμού του πλαισίου λειτουργίας των λαϊκών αγορών, το υπουργείο Ανάπτυξης προωθεί νομοθετικές ρυθμίσεις που έρχονται σε πλήρη αντίθεση με τα συμφέροντα και τα αιτήματα παραγωγών και επαγγελματιών πωλητών όλης της χώρας.

Σύμφωνα με τις καταγγελίες της Πανελλαδικής Ομοσπονδίας Παραγωγών Λαϊκών Αγορών το νέο σχέδιο νόμου δίνει τη δυνατότητα διαχείρισης των λαϊκών αγορών σε ιδιώτες, επιτρέπει σε νομικά πρόσωπα-εταιρείες να αδειοδοτούνται, εμπλέκει τους Δήμους στις γνωμοδοτήσεις για τον καθορισμό του Ανταποδοτικού Τέλους, καταργεί τις Επιτροπές Λαϊκών αγορών (Διοικητικά Συμβούλια), εξαιρεί τους Εκπροσώπους των Παραγωγών από τη λήψη αποφάσεων και ορίζει τον πλειστηριασμό των θέσεων ανά 3ετία.

Είναι σαφές πως η κυβέρνηση Μητσοτάκη, πιστή στο δόγμα «όλα σε ιδιώτες και ημετέρους», συνεχίζει να νομοθετεί με μοναδικό στόχο την ενίσχυση των πελατειακών της σχέσεων, αδιαφορώντας για τις ανάγκες και τα συμφέροντα επαγγελματικών κλάδων και πολιτών».

Χρήστος Γιαννούλης Βουλευτής Α Θεσσαλονίκης ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ